Kim Carnesová

Kim Carnesová (* 20. júl, 1945, Los Angeles, Kalifornia, USA) je americká speváčka a skladateľka. Narodila sa a vyrastala v kalifornskom meste Los Angeles. Svoju kariéru začala v 60. rokoch, kedy písala piesne pre iných hudobníkov, vystupovala v lokálnych hudobných kluboch a naspievala niekoľko sprievodných vokálov pre iných umelcov. V roku 1972, potom ako podpísala zmluvu s nezávislou hudobnou značkou Jimmyho Bowena vydala svoj debutový album Rest on Me.  V roku 1975 na jej druhom albume, ktorý vyšiel pod jej menom boli primárne jej vlastné skladby, vrátane jej prvého singla, ktorý sa dostal na 35. miesto hudobného rebríčka Billboardu. Bola to pieseň „You're a Part of Me“. V nasledujúcom roku vydala album Sailin', na ktorom je nahrávka „Love Comes from Unexpected Places“. Táto pieseň vyhrala v roku 1976 v súťaži American Song Festival a dostala cenu za najlepšiu skladbu aj v roku 1976 v Tokiu na hudobnej súťaži Tokyo Song Festival.

Jej prelomovým rokom bol 1980, kedy ju Kenny Rogers prizval k spolupráci na jeho konceptuálnom albume, Gideon (1980), kde spolu naspievali duet v piesni „Don't Fall in Love with a Dreamer“ (v ČSSR bol známy v coververzii: Marie Rottrová & Pavel Bobek – „S tím bláznem si nic nezačínej“), ktorý bol na štvrtom mieste rebríčka Billboard Hot 100, získal cenu Grammy. Neskôr v tom istom roku bola jej coververzia piesne Smokeya Robinsona, „More Love“, z jej albumu Romance Dance (1980) v rebríčku desiata. V nasledujúcom roku Carnes vydala album Mistaken Identity, na ktorom mala svoj celosvetový hit „Bette Davis Eyes“. V USA bol singel v rebríčku Billboard Hot 100 deväť týždňov na prvej priečke a stal sa najpredávanejším singlom roka 1981. RIAA ho certifikovala na Zlato a vyhral dve ceny Grammy: ako nahrávka roka a aj ako pieseň roka. Album Mistaken Identity bol prvým v rebríčku Billboard 200, dostal od RIAA Platinovú certifikáciu a bol nominovaný na cenu Cenu Grammy za album roka. 

Carnes mala aj ďalšie úspešné single: „Draw of the Cards“ (#28), „Does It Make You Remember“ (#36), „Crazy in the Night“ (#15), s Barbrou Streisandovou „Make No Mistake, He's Mine“ (#51), s Kenny Rogersom a Jamesom Ingramom „What About Me?“, na soundtracku k filmu Flashdance boli jej na cenu Grammy nominované single, „Voyeur“ (#29) a „Invisible Hands“ (#40). Mala úspech aj ako spoluautorka (#1) duetu „The Heart Won't Lie“, ktorý naspievali Vince Gill a Reba McEntire.

Osobitý, chrapľavý hlasový štýl Kim Carnes je porovnávaný so spevom Roda Stewarta. Výrazne sa to prejavilo aj v jej najväčšom hite, „Bette Davis Eyes“. Najnovším štúdiovým projektom Kim Carnes je album Chasin' Wild Trains (2004). Momentálne speváčka žije v Nashville, Tennessee, kde naďalej pokračuje v svojej piesňovej tvorbe.

 Ocenenia 
Ceny Grammy
RokNominovanéCenaVýsledok 1981 „Don't Fall in Love with a Dreamer“ (with Kenny Rogers)  Najlepší popový výkon dua alebo skupiny s vokálmi 1982 „Bette Davis Eyes“ (produced by Val Garay)  Nahrávka roka   Mistaken Identity  Album roka   „Bette Davis Eyes“  Najlepší ženský popový vokálny výkon 1983  Voyeur  Najlepší ženský rockový vokálny výkon 1984  Flashdance  Najlepší pôvodný soundtrack pre vizuálne médiá  Flashdance  Album roka   „Invisible Hands“  Najlepší ženský rockový vokálny výkon  

singel „Bette Davis Eyes“ tiež získal cen Grammy za pieseň roka. Víťazstvo získali autori: Donna Weiss a Jackie DeShannon.
singel „What About Me?“ bol v roku 1984 nominovaný na cenu Grammy za najlepší vokálny aranžmán pre dva alebo viac hlasov. Nomináciu za aranžmány získal David Foster.
Carnes bola jedným z viacerých umelcov vystupujúcich v singli „We Are the World“, ktorý v roku 1986 získal štyri ceny Grammy.

 Diskografia 

 1971: Rest on Me
 1975: Kim Carnes
 1976: Sailin'
 1979: St. Vincent's Court
 1980: Romance Dance
 1981: Mistaken Identity
 1982: Voyeur
 1983: Café Racers
 1985: Barking at Airplanes
 1986: Light House
 1988: View from the House
 1991: Checkin' Out the Ghosts
 2004: Chasin' Wild Trains

Referencie

Kategória:Country speváčky USA
Kategória:Rockové speváčky USA
Kategória:Folkoví speváci USA
Kategória:Držitelia ceny Grammy
Kategória:Osobnosti z Los Angeles